גלית כהן

גלית כהן (נולדה ב-26 באוקטובר 1969) לשעבר מנכ"לית המשרד להגנת הסביבה.

ביוגרפיה 
כהן נולדה בשדרות. בעלת תואר ראשון במדעי כדור הארץ ותואר שני בגאוגרפיה בהתמחות בתכנון מדיניות וניהול סביבה, באוניברסיטה העברית בירושלים ובעלת תעודת הוראה.

עבדה במשרד להגנת הסביבה משנת 2000 וביצעה מגוון תפקידים באשכול תכנון, מדיניות ואסטרטגיה. תפקידה הראשון במשרד היה פרויקטורית למגעים בין ישראל וסוריה במטרה לחתום על הסכם שלום בין המדינות, תפקיד שהוטל על כתפיה ביולי 2000. לאחר מכן שימשה, בין היתר, כראש אגף מדיניות סביבתית וכסגנית יו"ר הוועדה למדיניות סביבתית ב-OECD. מאז 2010 כיהנה בתפקיד סמנכ"לית בכירה תכנון, מדיניות ואסטרטגיה במשרד.

משמשת יועצת למועצה לשיתוף פעולה בין-לאומי בנושאי סביבה ופיתוח של סין (CCICED), החל מ-2017 שימשה סגנית יו"ר הוועדה למדיניות סביבה של ה-OECD (EPOC) בשנים 2013–2019 וכיהנה בתפקיד יו"ר הוועדה הבין-משרדית להטמעת אג'נדה 2030 לפיתוח בר קיימא.

ביוני 2021 מינתה השרה להגנת הסביבה תמר זנדברג את כהן למנכ"לית המשרד להגנת הסביבה. כהן החליפה את המנכ"ל הקודם דוד יהלומי. בינואר 2023, על רקע חילופי הממשלה והשרה במשרד הודיעה על סיום תפקידה.

חיים אישיים 
כהן מתגוררת בירושלים עם בן זוגה ושתי בנותיה.

קישורים חיצוניים

הערות שוליים 

מנהלות ישראליות
עובדי המשרד להגנת הסביבה
יועצות ישראליות
יועצים ישראלים
מנהלים ישראלים
ירושלים: אישים
בוגרי האוניברסיטה העברית בירושלים
מנכ"ליות משרדי ממשלת ישראל
בוגרות האוניברסיטה העברית בירושלים
ישראליות שנולדו ב-1969
ישראלים שנולדו ב-1969